
UKMERGĖS RAJONO SAVIVALDYBĖS
TARYBA

	SPRENDIMAS

	DĖL UKMERGĖS RAJONO SAVIVALDYBĖS TARYBOS 2019 M. KOVO 28 D. SPRENDIMO NR. 7-81 „DĖL MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO“ PAKEITIMO

	

	2026 m.                              d. Nr. 


Ukmergė


Vadovaudamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 4 dalimi, Lietuvos Respublikos socialinių paslaugų įstatymo 35 straipsnio 9 dalimi ir 37 straipsnio 2 dalimi, Ukmergės rajono savivaldybės taryba n u s p r e n d ž i a:
1. Pakeisti Mokėjimo už socialines paslaugas tvarkos aprašą, patvirtintą Ukmergės rajono savivaldybės tarybos 2019 m. kovo 28 d. sprendimu Nr. 7-81 „Dėl Mokėjimo už socialines paslaugas tvarkos aprašo patvirtinimo“:
1.1. Pakeisti 10 punktą ir jį išdėstyti taip:
,,10. Bendrosios socialinės paslaugos, išskyrus transporto organizavimo ir maitinimo organizavimo paslaugas, kurios finansuojamos iš Savivaldybės biudžeto lėšų ar iš valstybės biudžeto dotacijų savivaldybių biudžetams arba iš Europos Sąjungos struktūrinių fondų lėšų, teikiamos nemokamai.“
1.2. Pakeisti 11 punktą ir jį išdėstyti taip:
,,11. Asmeniui (šeimai), teisės aktų nustatyta tvarka gaunančiam (-iai) socialinę pašalpą, arba asmeniui (šeimai), kurio (-ios) pajamos (vidutinės šeimos pajamos, tenkančios vienam asmeniui) yra mažesnės kaip 2 valstybės remiamų pajamų (toliau – VRP) dydžiai, transporto organizavimo ir maitinimo organizavimo paslaugos teikiamos nemokamai.“
1.3. Pakeisti 12 punktą ir jį išdėstyti taip:
,,12. Atskaičius nustatytą asmens (šeimos) mokėjimo už transporto organizavimo, maitinimo organizavimo paslaugas dalį, asmens mėnesio pajamos (vidutinės šeimos pajamos, tenkančios vienam šeimos nariui per mėnesį) negali likti mažesnės kaip 2 VRP dydžiai.“
1.4. Pakeisti 13 punktą ir jį išdėstyti taip:
,,13. Maksimalus asmens (šeimos) mokėjimo už transporto organizavimo, maitinimo organizavimo paslaugas dydis negali viršyti 20 procentų asmens (šeimos) pajamų.“
1.5. Pakeisti 14 punktą ir jį išdėstyti taip:
,,14. Asmuo (šeima), kurio (-ios) pajamos (vidutinės šeimos pajamos, tenkančios vienam asmeniui) yra didesnės kaip 2 VRP dydžiai, už transporto organizavimo ir maitinimo organizavimo paslaugas moka Ukmergės rajono savivaldybės tarybos (toliau – Savivaldybės taryba) patvirtintą tų paslaugų kainą, neviršydamas (-a) Aprašo 13 punkte nustatyto maksimalaus mokėjimo dydžio.“
[bookmark: _Hlk237326994]1.6. Papildyti 23¹ punktu ir jį išdėstyti taip:
,,23¹. Asmuo (šeima), kuriam teikiama apgyvendinimo apsaugotame būste paslauga ir kurio (-ios) mėnesio pajamos yra mažesnės kaip 4 VRP dydžiai, už komunalines paslaugas nemoka.“ 
2. Nustatyti, kad šis sprendimas įsigalioja 2026 m. rugsėjo 1 d.


Savivaldybės meras


Projektą parengė
Socialinės paramos skyriaus vedėjo pavaduotoja			     Vaida Smetonienė

UKMERGĖS RAJONO SAVIVALDYBĖS TARYBOS SPRENDIMO PROJEKTO AIŠKINAMASIS RAŠTAS

2026 m. rugpjūčio 11 d.
Ukmergė


[bookmark: _GoBack]1. Sprendimo projekto pavadinimas: Dėl Ukmergės rajono savivaldybės tarybos 2019 m. kovo 28 d. sprendimo Nr. 7-81 „Dėl Mokėjimo už socialines paslaugas tvarkos aprašo patvirtinimo“ pakeitimo.
2. Sprendimo projekto rengimo pagrindas: Lietuvos Respublikos vietos savivaldos įstatymo 6 straipsnio 12 dalyje numatyta, kad viena iš savarankiškų savivaldybių funkcijų yra socialinių paslaugų teikimo užtikrinimas planuojant ir organizuojant socialines paslaugas, 15 straipsnio 4 dalyje numatyta, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai. Lietuvos Respublikos socialinių paslaugų įstatymo (toliau – Socialinių paslaugų įstatymas) 35 straipsnio 9 dalyje nustatyta, kad savivaldybės taryba, vadovaudamasi mokėjimo už socialines paslaugas tvarkos aprašu, turi patvirtinti savivaldybės gyventojų mokėjimo už tam tikrų rūšių socialines paslaugas tvarkos aprašą, kuriame būtų nustatyti mokėjimo už šias paslaugas dydžiai, <...>. Socialinių paslaugų įstatymo 37 straipsnio 2 dalyje nustatyta, kad bendrosios socialinės paslaugos, išskyrus transporto organizavimo ir maitinimo organizavimo paslaugas, finansuojamos iš savivaldybės biudžeto lėšų, valstybės biudžeto dotacijų savivaldybių biudžetams arba Europos Sąjungos struktūrinių fondų lėšų, teikiamos nemokamai.
3. Sprendimo projekto tikslai ir uždaviniai: Patikslinti Mokėjimo už socialines paslaugas tvarkos aprašą, patvirtintą Ukmergės rajono savivaldybės tarybos 2019 m. kovo 28 d. sprendimu Nr. 7-81 „Dėl Mokėjimo už socialines paslaugas tvarkos aprašo patvirtinimo“ (toliau – Aprašas), suderinant jo nuostatas su Socialinių paslaugų įstatymo nuostatomis dėl mokėjimo už bendrąsias socialines paslaugas, taip pat, Ukmergės socialinių paslaugų centrui planuojant pradėti teikti apgyvendinimo apsaugotame būste paslaugą, papildyti Aprašą nuostata, kad asmenys (šeimos), kuriems teikiama apgyvendinimo apsaugotame būste paslauga ir kurių pajamos yra mažesnės kaip 4 valstybės remiamų pajamų dydžiai, nemoka už komunalines paslaugas. Uždavinys – patikslinti Aprašo nuostatas pagal galiojantį teisinį reguliavimą.
4. Siūlomos naujos teisinio reguliavimo nuostatos (jeigu teikiamas sprendimo pakeitimo projektas, rengiamas sprendimo projekto lyginamasis variantas): Siūloma pakeisti Aprašo 10–14 punktus, patikslinant Aprašo nuostatas pagal Socialinių paslaugų įstatymo 37 straipsnio 2 dalį, taip pat papildyti Aprašą 23¹ punktu, atsižvelgiant į planuojamą pradėti teikti apgyvendinimo apsaugotame būste paslaugą:
1. pakeisti Aprašo 10 punktą ir jį išdėstyti taip:
,,10. Bendrosios socialinės paslaugos, išskyrus transporto organizavimo, asmeninės higienos ir priežiūros paslaugų organizavimo ir maitinimo organizavimo paslaugas, kurios finansuojamos iš Savivaldybės biudžeto lėšų ar iš valstybės biudžeto dotacijų savivaldybių biudžetams arba iš Europos Sąjungos struktūrinių fondų lėšų, teikiamos nemokamai.“
2. pakeisti Aprašo 11 punktą ir jį išdėstyti taip:
,,11. Asmeniui (šeimai), teisės aktų nustatyta tvarka gaunančiam (-iai) socialinę pašalpą, arba asmeniui (šeimai), kurio (-ios) pajamos (vidutinės šeimos pajamos, tenkančios vienam asmeniui) yra mažesnės kaip 2 valstybės remiamų pajamų (toliau – VRP) dydžiai, transporto organizavimo, asmeninės higienos ir priežiūros paslaugų organizavimo ir maitinimo organizavimo paslaugos teikiamos nemokamai.“
3. pakeisti Aprašo 12 punktą ir jį išdėstyti taip:
,,12. Atskaičius nustatytą asmens (šeimos) mokėjimo už transporto organizavimo, asmeninės higienos ir priežiūros paslaugų organizavimo, maitinimo organizavimo paslaugas dalį, asmens mėnesio pajamos (vidutinės šeimos pajamos, tenkančios vienam šeimos nariui per mėnesį) negali likti mažesnės kaip 2 VRP dydžiai.“
4. pakeisti Aprašo 13 punktą ir jį išdėstyti taip:
,,13. Maksimalus asmens (šeimos) mokėjimo už transporto organizavimo, asmeninės higienos ir priežiūros paslaugų organizavimo, maitinimo organizavimo paslaugas dydis negali viršyti 20 procentų asmens (šeimos) pajamų.“
5. pakeisti Aprašo 14 punktą ir jį išdėstyti taip:
,,14. Asmuo (šeima), kurio (-ios) pajamos (vidutinės šeimos pajamos, tenkančios vienam asmeniui) yra didesnės kaip 2 VRP dydžiai, už transporto organizavimo, asmeninės higienos ir priežiūros paslaugų organizavimo ir maitinimo organizavimo paslaugas moka Ukmergės rajono savivaldybės tarybos (toliau – Savivaldybės taryba) patvirtintą tų paslaugų kainą, neviršydamas (-a) Aprašo 13 punkte nustatyto maksimalaus mokėjimo dydžio.“
6. papildyti Aprašą 23¹ punktu ir jį išdėstyti taip:
,,23¹. Asmuo (šeima), kuriam teikiama apgyvendinimo apsaugotame būste paslauga ir kurio (-ios) mėnesio pajamos yra mažesnės kaip 4 VRP dydžiai, už komunalines paslaugas nemoka.“ 
5. Laukiami rezultatai: Patikslinus Aprašą bus užtikrintas jo atitikimas Socialinių paslaugų įstatymo nuostatoms, aiškesnis asmens (šeimos) mokėjimo už bendrąsias socialines paslaugas ir komunalines paslaugas teikiant apgyvendinimo apsaugotame būste paslaugas reglamentavimas ir vienodas teisės aktų taikymas.
6. Lėšų poreikis ir šaltiniai: Bendrosios socialinės ir apgyvendinimo apsaugotame būste paslaugos finansuojamos iš Ukmergės rajono savivaldybės biudžeto lėšų.
7. Administracinės naštos pokyčio vertinimas: Neatliekamas.
8. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:
☒   Atliekamas (pridedama)
☐   Neatliekamas
9. Kiti sprendimui priimti reikalingi pagrindimai, skaičiavimai ar paaiškinimai: -.
10. Priimtas sprendimas yra Teisės aktų registro objektas (turi būti skelbiamas Teisės aktų registre) pagal Lietuvos Respublikos teisėkūros pagrindų įstatymo 6 straipsnio 2 dalies 16 punktą: 
☒  Taip 
☐  Ne 
11. Priimtas sprendimas turi būti pateikiamas*: Ukmergės rajono savivaldybės administracijos Socialinės paramos skyriui, Ukmergės socialinių paslaugų centrui, Ukmergės globos centrui.
12. Aiškinamojo rašto priedai: -.


Socialinės paramos skyriaus vedėjo pavaduotoja			     Vaida Smetonienė
















































________________________ 
* Jeigu sprendimas turi būti pateikiamas ne dokumentų valdymo sistemos „Deka Office“ naudotojams, nurodomas gavėjo elektroninio pašto adresas ar kiti kontaktai. 
